Ako presne sa pákový kávovar ovláda?
Príprava kávy začína zomletím kávových zŕn. Namletú zmes treba natlačiť do špeciálneho sitka, umiestniť ho do páky a tú zafixovať na určené miesto. Nádobu na vodu môžete naplniť pred alebo po pridaní mletej kávy do kávovaru. Prístroj stačí už len zapnúť a počkať si na lahodný nápoj.
Keďže väčšina modelov (týka sa to najmä tých na domáce použitie) nemá integrovaný mlynček a ani zásobník na mletú kávu, budete externý mlynček na kávu potrebovať. Odporúčame vám pozrieť si náš návod a recenzie rôznych mlynčekov na kávu.